open-index/open-wikipedia-markdown huggingface dataset:
Syyriantikka

**Syyriantikka** (*Dendrocopos syriacus*) on itäisessä Keski-Euroopassa ja Lähi-idässä Iranissa asti elävä tikka. Sen holotyypin kuvaili Christian Gottfried Ehrenberg Pohjois-Libanonin Libanoninvuorelta 1833.

## Esiintyminen

Maailman pesimäkannan kokoa ei tiedetä, mutta on arvioitu, että Euroopan pesimäalue muodostaa 90 prosenttia lajin koko maailman pesimäalueesta. Euroopan pesimäkanta on kaikkiaan 322&nbsp;000&nbsp;– 767&nbsp;000 paria. 

Euroopassa suurin kanta on Turkissa: 150&nbsp;000 – 400&nbsp;000 pesivää paria. Lajia pesii myös Romaniassa 36&nbsp;400 – 94&nbsp;500, Ukrainassa 40&nbsp;000 – 80&nbsp;000, Unkarissa 21&nbsp;000 – 37&nbsp;000, Bulgariassa 12&nbsp;000 – 25&nbsp;000, Kreikassa 10&nbsp;000 – 25&nbsp;000, Serbiassa 13&nbsp;000 – 21&nbsp;000, Azerbaidžanissa 5&nbsp;000 – 20&nbsp;000,  Venäjällä 11&nbsp;000 – 16&nbsp;500, Pohjois-Makedoniassa 3&nbsp;000 – 15&nbsp;000, Kosovossa 6&nbsp;000 – 8&nbsp;000, Valko-Venäjällä 3&nbsp;000 – 5&nbsp;000, Moldovassa 2&nbsp;500 – 3&nbsp;100, Slovakiassa 1&nbsp;500 – 2&nbsp;500, Puolassa 1&nbsp;000 – 2&nbsp;000, Armeniassa 1&nbsp;300 – 1&nbsp;800, Kroatiassa 1&nbsp;000 – 1&nbsp;800, Georgiassa 160 – 1&nbsp;600, Tšekissä 800 – 1&nbsp;000, Albaniassa 600&nbsp;– 1&nbsp;200, Montenegrossa 650 – 1&nbsp;000, Bosnia-Hertsegovinassa 7–150 ja Sloveniassa 5–10 paria.
## Lähteet
Punarintatikka

**Punarintatikka** (*Dendrocopos cathpharius*) on aasialainen tikka. Sen elinympäristö ulottuu Länsi-Nepalista ja Koillis-Intiasta Myanmariin, Kiinaan, Laosiin ja Vietnamiin. Siitä tunnetaan kuusi alalajia. Lajin holotyypin kuvaili Edward Blyth Darjeelingista 1843.

## Lähteet
Ruskolakkitikka

**Ruskolakkitikka** (*Dendrocopos moluccensis*) on eteläaasialainen tikka. Sen elinympäristö ulottuu Himalajan eteläpuolelta Intiaan, Sri Lankaan, Malakan niemimaan länsi- ja eteläosiin sekä Indonesiaan. Lajista tunnetaan viisi alalajia, ja sen holotyypin kuvaili Johann Friedrich Gmelin Malakasta 1788.

## Lähteet
Pakistanintikka

**Pakistanintikka** (*Dendrocopos assimilis*) on aasialainen tikka. Sen elinympäristö käsittää Pakistanin Balochistanin, Sindhin ja Punjabin maakunnat sekä Kaakkois-Iranin. Lajin holotyypin kuvaili Edward Blyth Rawalpindista 1849.

## Lähteet
Longin Jan Okoń

**Longin Jan Okoń**, kirjailijanimi myös **Leon Jorun** (20. joulukuuta 1927 Świerszczów, Puola – 3. huhtikuuta 2020 Chełm) oli puolalainen kirjailija ja runoilija. Hän oli opiskellut Varsovan yliopistossa puolan kieltä ja työskennellyt muun muassa opettajana sekä kulttuurilehti Egerian toimittajana.

## Teokset
* *Łzy serca*, 1947
* *Kroki słoneczne*, 1960
* *Łowienie świtu*, 1962
* *Legendy chełmskie*, 1967
* *Drążyłem noc*, 1971
* *Przysłowia ludu chełmskiego*, 1975
* *Flet*, 1972
* *Opowieści niedźwiedziego grodu*, 1973
* *Ludowe zagadki chełmskie*, 1975
* *[[Tecumseh (książka)|Tecumseh]]*, 1977
* *Niezwykłe dzieje pięknej Anny*, 1973
* *Czerwonoskóry generał*, 1979
* *[[Płonąca preria]]*, 1986
* *Śladami Tecumseha*, 1987
* *Przełęcz grozy*, 1990

### Suomennokset
*Lauloin ihmisille ja maalle, suom. Armi Suominen, Helsinki, Kielce, Gens, 2005. (Kielce, Karad).  (valikoima eri kokoelmista)

## Lähteet

## Aiheesta muualla
* Longin Jan Okoń na stronie "Lublin – Pamięć Miejsca"
* Marjo Suominen, Yleisinhimillistä empatiaa etsimässä - Longin Jan Okonin lauluja ihmisille ja maalle
Jack Clayton

**Jack Clayton** (1. maaliskuuta 1921 Brighton, Sussex, – 25. helmikuuta 1995 Slough, Berkshire, Iso-Britannia, Iso-Britannia) oli brittiläinen elokuvaohjaaja.

Clayton oli Oscar-ehdokkaana vuoden 1959 elokuvan *[[Tilaa huipulla]]* ohjauksesta. Hänen muita ohjaustöitään on muun muassa *[[Jotain outoa ilmassa]]* (1983).

## Lähteet

## Aiheesta muualla
* 
* 
* Screenonline: Clayton, Jack (1921-1995)
Jousikvartetto nro 11 (Šostakovitš)

Dmitri Šostakovitš sävelsi **11. [[jousikvartetto]]nsa** f-molli (op. 122) vuonna 1966. Se on omistettu Vasili Petrovitš Širinskin muistolle. Širinski oli toiminut toisena viulistina Beethoven-kvartetissa, joka oli kantaesittänyt lähes kaikki säveltäjän aiemmat kvartetot.

Jousikvartetto on samassa sävellajissa kuin Beethovenin 11. jousikvartetto. Seitsenosainen teos koostuu johdannosta (andantino), scherzosta (allegretto), resitatiivista (adagio), etydistä (allegro), humoreskista (allegro), elegiasta (adagio) ja finaalista (moderato).

## Lähteet
Puolustusvoimien tiedustelukeskus

**Puolustusvoimien tiedustelukeskus** (lyhenne PVTK) oli Helsingissä, Espoon Kilossa ja Tuusulassa sijainnut Pääesikunnan alainen laitos, joka perustettiin 1. tammikuuta 2007. PVTK lakkautettiin osana puolustusvoimauudistusta 30. huhtikuuta 2014. PVTK:n toiminnot siirrettiin 1. toukokuuta 2014 perustetulle Puolustusvoimien tiedustelulaitokselle.

## Johtajat
* kommodori Jari Kähärä 1.1.2007–31.10.2008
* eversti Harri Ohra-Aho (s. 1959) 1.11.2008–30.6.2011
* eversti Sakari Wallinmaa (s. 1960) 1.7.2011–30.4.2014

## Tehtävät ym.
Keskuksen tehtävänä oli muun muassa tuottaa analysoitua tiedustelutietoa Suomen turvallisuusympäristöstä sekä vastata puolustusvoimien paikka- ja olosuhdetiedon tuottamisesta. Suomessa aikaisemmin toiminut Puolustusvoimien Tutkimuskeskus lyhennettiin myös PvTK, mutta laitos uudelleennimettiin ennen PVTK:n perustamista. Keskukseen sulautettiin sen perustamisen yhteydessä itsenäisenä joukko-osastona lakkautettu Topografikunta.

## Katso myös
* Luettelo tiedustelupalveluista
Muziic

**Muziic** on ilmainen sovellus, jonka avulla käyttäjät voivat etsiä, soittaa ja järjestellä soittolistoihin YouTuben sisältämää musiikkia. David Nelson ja hänen isänsä Mark käyttivät yhteensä vuoden sovelluksen kehittämiseen. David oli vastuussa ohjelmistojen kehittämisestä, ja Mark järjesti projektille yrityksen. Projektin nettisivut käynnistettiin 25. helmikuuta 2009. Muziicin suosio on kasvanut nopeasti sen julkaisun jälkeen, ja palvelimia on sen vuoksi jouduttu lisäämään.

Palvelulla on sopimukset neljän maailman suurimman levy-yhtiön kanssa. Muziic poistaa listoista automaattisesti sellaisen sisällön, joka ei kuulu YouTuben sopimusten piiriin, ja soitin tukee myös YouTuben kompensaatiojärjestelmää, jossa tekijöille maksetaan korvauksia soittokertojen mukaan.  Muziicin yritys toimii Bettendorfissa, Iowassa.

## Ominaisuudet

Ohjelman avulla käyttäjät voivat etsiä, soittaa ja järjestellä soittolistoihin YouTuben sisältämää musiikkia. Ohjelmassa on vaihdettavia ulkoasuja. Kielen voi vaihtaa ulkoasua muuttamalla. Eri kieli vaihtoehtoja on 12. Ohjelmalla voi kuunnella myös radiokanavia sekä omia musiikki- ja videotiedostoja. Palvelussa on mahdollisuus käyttäjien väliseen chattiin. Rekisteröinti palveluun on vapaaehtoinen. Ohjelma on myös selainpohjaisena versiona.

## Saatavuus

Ohjelma oli aluksi saatavilla vain Windows XP ja Vista käyttöjärjestelmille. Muziicista on myös Apple iPhone ja iPod Touch versiot. 24 tunnin kuluessa julkaisusta Muziicin iPhone versiosta tuli 29. suosituin ilmaisista musiikki ohjelmista iPhone App Storessa. Muziicista on myös versio iPadia varten.

## Lähteet
* unami.fi

## Aiheesta muualla
* muziic.com
Koukkuri

**Koukkuri** () on Naantaliin kuuluva pieni 11 hehtaarin saari Saaristomerellä. Saari on enklaavi ja sitä ympäröi Parainen. Naantalin kaupunkiin kuuluu lisäksi vesialuetta 34 hehtaaria saaren ympäriltä. Saari on kallioinen ja metsäinen, sekä sillä sijaitsee yksi mökki.

Naantali ja Parainen valmistelivat vuonna 2010 esitystä, jossa Koukkuri liitettäisiin Paraisiin ja Paraisiin osittain kuuluva Taipaluksen saari kokonaan Naantaliin.

## Lähteet
Gia Lai

**Gia Lai** on Vietnamin maakunta Tây Nguyênin ja Nam Trung Bộn alueilla maan keskiosassa. Sen hallinnollinen keskus on Quy Nhơn. Maakunnan pinta-ala on 21&nbsp;576,53 neliökilometriä, ja siellä on noin 3&nbsp;583&nbsp;693 asukasta (vuonna 2025).

Gia Lai jakautuu 110 kuntaan ja 25 suuralueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Bình Địnhin maakunta. 

Gia Laissa asuu etnisten vietnamilaisten lisäksi jarai- ja ba na -kansoja. Maakunta sijaitsee ylänköalueella noin 800 metrin korkeudella merenpinnasta. Maaperä on hedelmällistä, basalttikallioiden välissä laaksoissa on mustaa multaa. Siellä kasvatetaan teetä ja kahvia.


Tiedosto:Pleiku 02.png|Pleikun kaupunkia
Tiedosto:Biển Quy Nhơn.jpg|Hiekkarantaa Quy Nhơnissä
Tiedosto:Nhà máy điện mặt trời Cát Hiệp.jpg|Cát Hiệpin aurinkovoimala


## Lähteet

## Aiheesta muualla
HIStory/Ghosts

**HIStory/Ghosts** on yhdysvaltalaisen laulajan Michael Jacksonin toinen vuoden 1997 remix-albumilta Blood on the Dance Floor: HIStory in the Mix julkaistu single. Se julkaistiin heinäkuussa 1997. Single koostuu kahdesta A-puolesta.

## Kappaleet
* **Euroopan CD-maxi-single**
# ”HIStory” (7" HIStory Lesson Edit) – 4:08
# ”HIStory” (MARK!’s Radio Edit) – 4:18
# ”HIStory” (MARK!’s Vocal Club Mix) – 9:14
# ”HIStory” (The Ummah Radio Mix) – 5:00
# ”HIStory” (The Ummah DJ Mix) – 3:04
# ”HIStory” (The Ummah Main A cappella) – 4:04
# ”Ghosts” (radioversio) – 3:50

* **Britannian CD1**
# ”HIStory” (7" HIStory Lesson Edit) – 4:08
# ”HIStory” (radioversio) – 4:01
# ”Ghosts” (radioversio) – 3:50
# ”Ghosts” (Mousse T’s Club Mix) – 4:24

* **Britannian CD2 (vain HIStory)**
# ”HIStory” (Tony Moran’s HIStory Lesson) – 8:00
# ”HIStory” (Tony Moran's HIStory Dub) – 7:56
# ”HIStory” (MARK!’s Vocal Club Mix) – 9:14
# ”HIStory” (The Ummah Radio Mix) – 5:00
# ”HIStory” (The Ummah Urban Mix) – 4:19

* **12" vinyyli-maxi**
# ”HIStory” (MARK!’s Vocal Club Mix) – 9:14
# ”HIStory” (MARK!’s Keep Movin’ Dub) – 9:23
# ”HIStory” (The Ummah DJ Mix) – 3:04
# ”HIStory” (The Ummah Main A cappella) – 4:04
# ”Ghosts” (radioversio) – 3:50

* **Kasettisingle**
# ”HIStory” (7" HIStory Lesson Edit) – 4:08
# ”HIStory” (radioversio) – 4:01
# ”Ghosts” (radioversio) – 3:50

* **Euroopan CD-promo**
# ”HIStory” (7" HIStory Lesson Edit) – 4:08
# ”Ghosts” (radioversio) – 3:50
Blåfjellet (Vesteråsdalen)

**Blåfjellet** on Skandeihin kuuluva vuorenhuippu lähellä Geirangeria, Strandan kunnassa, Norjassa. Huipun korkeus merenpinnan tasosta on 1&nbsp;775 metriä.

## Lähteet
Matti Tevanen

**Matti Tevanen** (s. 4. toukokuuta 1978 Espoo) on suomalainen uransa vuonna 2015 päättänyt jääkiekkoilija, joka oli Salamoiden tähtiä joukkueen noustessa Mestikseen vuonna 2003. Hän on pelannut myös GrIFK-tiimissä. 

Tevanen pelasi SM-liigassa muutaman ottelun joulutauon jälkeen 2001 ja pääsi Bluesiin kesken kauden 2005–2006. Tevanen oli joukkueessaan peruspuolustaja. Hän aloitti ammattilaisuransa Bluesin A-nuorissa ja jatkoi KJT:n paitaan. Tämän jälkeen hän pelasi vielä Bluesissa, EPS:ssä, Salamoissa ja GrIFK:ssa sekä ranskalaisessa Mont-Blancin ja ruotsalaisessa Olofströms IK:n joukkueissa.

## Lähteet
*
Almatyn metro

**Almatyn metro** (; ) on metrojärjestelmä Almatyn kaupungissa Kazakstanissa. Metro avattiin 1. joulukuuta 2011.

## Linjat ja asemat



## Aiheesta muualla

* UrbanRail on the Almaty Metro 

## Lähteet
Indreeidshornet

**Indreeidshornet** on Skandeihin kuuluva vuorenhuippu Norjassa lähellä Geirangervuonoa, Eidsdalen-laakson varrella, Strandan ja Norddalin kuntien rajalla. Huipun korkeus merenpinnan tasosta on 1&nbsp;562 metriä.

## Lähteet
Lâm Đồng

**Lâm Đồng** on Vietnamin maakunta Tây Nguyênin ja Nam Trung Bộn alueilla maan keskiosassa. Sen hallinnollinen keskus on Xuân Hương – Đà Lạt. Maakunnan pinta-ala on 24&nbsp;233,07 neliökilometriä, ja siellä on noin 3&nbsp;872&nbsp;999 asukasta (vuonna 2025).

Lâm Đồng jakautuu 103 kuntaan, 20 suuralueeseen ja 1 erityisalueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Bình Thuậnin ja Đắk Nôngin maakunnat. 

Lâm Đồng on ylänköaluetta, se sijaitsee keskimäärin yli 1&nbsp;500 metrin korkeudessa.   Niinpä kesällä siellä on viileämpää kuin rannikolla, joten siitä on tullut vietnamilaisten suosima kotimaan matkailukohde. Ranskalaiset ja kuningas Bảo Đại rakennuttivat sinne kesäpalatsejaan.


Tiedosto:Thác Datanla, Đà Lạt.JPG|Datanlan vesiputous
Tiedosto:Sông Cà Ty trong TP.Phan Thiết.JPG|Silta Phan Thiếtissä
Tiedosto:Fishing Boats, Mui Ne 2.jpg|Mũi Nén kalastusveneitä
Tiedosto:Hàm Thuận Nam.jpg|Hàm Thuận Namin alueen maaseutua


## Lähteet

## Aiheesta muualla
Liekkiniskatikka

**Liekkiniskatikka** (*Dendrocopos auriceps*) on aasialainen tikka. Sen elinympäristö ulottuu Koillis-Afganistanin Nuristanista itään Pohjois-Intiaan ja Itä-Nepaliin. Lajin holotyypin kuvaili Nicholas Aylward Vigors Himalajalta 1831.

## Lähteet
Valkosiipitikka

**Valkosiipitikka** (*Dendrocopos leucopterus*) on keskiaasialainen tikka. Sen elinympäristö ulottuu Araljärven länsirannalta Balqaşille, Kiinaan, Turkmenistaniin ja Koillis-Afganistaniin. Lajin holotyypin kuvaili Tommaso Salvadori Länsi-Kiinan Kashgarian Yarkantista 1870.

## Lähteet
Vuorikirjotikka

**Vuorikirjotikka** (*Dendrocopos darjellensis*) on aasialainen tikka. Sen elinympäristö ulottuu Nepalin länsiosista Kiinan etelä- ja lounaisosiin, Pohjois-Vietnamiin, Myanmariin ja Intian koillisosaan. Lajin holotyypin kuvaili Edward Blyth Darjeelingista ja Nepalista 1845.

## Lähteet
Krzysztof Pawlak

**Krzysztof Pawlak** (s. 12. helmikuuta 1958) on puolalainen jalkapallovalmentaja ja entinen puolustaja.

## Ura

Pawlak aloitti pelaajauransa Warta Poznańin takalinjoilla 1979, mutta siirtyi jo seuraavana vuonna kaupungin suurempaan seuraan KKS Lech Poznańiin. Pawlak edusti Lechiä seitsemän kauden ajan ja oli voittamassa kahta perättäistä Puolan mestaruutta 1983 ja 1984. Vuonna 1987 Pawlak siirtyi ulkomaille ja edusti lyhyen aikaa belgialaista KSC Lokerenia ja nelisen kautta ruotsalaista Trelleborgs FF:ää. Ruotsalaisseura taisteli Pawlakin tultua joukkueeseen se taisteli noususta Allsvenskaniin. Kaudella 1989 TFF oli Division 1 Södran kakkosena, mutta ei onnistunut nousemaan ennen kuin voitti divisioonamestaruuden 1991. Ensimmäinen kausi pääsarjatasolla toi TFF:lle sen seurahistorian parhaimman sijoituksen (3:s) ja kauden jälkeen Pawlak palasi kotimaahansa. Hän edusti uransa viimeiseksi jääneen kauden 1993/94 Warta Poznańia. 

Puolan maajoukkueessa Pawlak esiintyi 31 kertaaonnistuen kerran maalinteossa. Hän debytoi syyskuussa 1983 Romaniaa vastaan ja pelasi viimeisen maaottelunsa toukokuussa 1987 Budapestissa Unkarin vieraana.  Pawlak oli mukana Antoni Piechniczekin ryhmässä, joka selvisi 16 parhaan joukkoon MM-kisoissa 1986.

Pelaajauransa jälkeen Pawlak on toiminut lyhyen aikaa Puolan maajoukkueen ja KKS Lech Poznańin päävalmentajana. 

## Meriitit

* Puolan mestaruus (2): 1982, 1983
* Puolan cup (2): 1982, 1984
* Division 1 Södra: 1991

## Lähteet

## Aiheesta muualla
*Krzysztof Pawlak 90minut.pl
Ratiopharm Ulm

**Ratiopharm Ulm** on saksalainen koripalloseura Ulmista.

## Historia
Seura perustettiin vuonna 2001. Ulm pelasi viiden kauden ajan alemmissa sarjoissa, kunnes vuonna 2006 se onnistui nousemaan Basketball-Bundesligaan. Seuran tähänastisen historian paras sijoitus on kaudelta 2008–2009, jolloin Ulm oli runkosarjan viides ja pääsi ensimmäistä kertaa seurahistoriassa pudotuspeleihin. Seura tippui kuitenkin heti ensimmäisellä kierroksella hävittyään voitoin 3–0 Telekom Baskets Bonnille.

## Lähteet

## Aiheesta muualla
*Virallinen kotisivu
Naantalin purjehdusseura

**Naantalin purjehdusseura ry** (alun perin **Nådendalhs Segelförening**, lyh. **NPS**) on vuonna 1917 perustettu naantalilainen purjehdusseura, jonka alkuperäinen tarkoitus oli palvella Naantalin kylpylän asiakkaita. Seura järjestää nykyään muun muassa purjehduskouluja ja erilaisia purjehdustapahtumia. Seura on järjestänyt vuodesta 1982 lähtien saaristolaisvenekilpailut. Seuralla on lähes 700 jäsentä ja yli 300 venettä käytössään. Seuran jäsenet ovat voittaneet useita Suomen mestaruuksia kilpapurjehduksessa. Hai-veneiden Suomen mestaruuden NPS on voittanut 12 kertaa, viimeksi vuonna 2011.

Seuran toiminta keskittyy kolmeen osa-alueeseen: retkiveneily, kilpailutoiminta ja junioritoiminta. NPS:n tukikohtana on Meri-Naantalissa sijaitseva Lammasluoto, jota se on vuokrannut Naantalin kaupungilta 1980-luvulta lähtien. Retkiveneilijöille on kaksi tukikohtaa saaristossa, Mustaluoto Naantalin Rymättylässä ja Halvvägsstenarna Paraisten Iniössä.

## Historia

Naantalin purjehdusseura perustettiin 5. toukokuuta 1917. Purjehdusseura perustettiin kolmesta syystä: Naantalin kylpylävieraiden aktivointi, veneilyturvallisuuden edistäminen ja Naantali-pokaali. Kylpylävieraille haluttiin tarjota merellisiä aktiviteetteja ja Naantali oli jo ennestään arvostettu purjehduspiireissä. Nådendals tvänne Seglingspokaler eli Naantalin Ystävien pokaali, nykyiseltä nimeltään Naantali-pokaali, oli kylpylävieraiden lahjoittama arvostettu kiertopokaali. Kilpailuun saivat ottaa osaa vain Suomen Purjehtijaliiton alaisten seurojen veneet, joten Naantalin oli tästä syystä perustettava oma seura. NPS:n järjestemä kilpailutoiminta on ollut muutenkin suosittua, muun muassa monet presidentit ovat lahjoittaneet palkintoja NPS:n kilpailuihin.

Vuonna 1963 seura ylitti sadan jäsenen määrän. Seura oli vuoteen 1981 pelkästään purjehdusseura, jolloin siihen liitettiin Naantalin Moottorivenekerho (NMVK) moottorivenejaokseksi. NPS sai Suomen Purjehtijaliiton myöntämän vuoden purjehdusseuran arvon vuonna 1988.

## Lähteet

## Aiheesta muualla
* Naantalin purjehdusseuran kotisivut
Janusz Wójcik

**Janusz Marek Wójcik** (18. marraskuuta 1953 – 20. marraskuuta 2017 Varsova) oli puolalainen jalkapallovalmentaja, poliitikko ja entinen pelaaja. Hän valmistui vuonna 1979 Varsovan liikuntatieteellisestä instituutista ja teki uransa pelaajana sekä valmentajana. Vuosina 2005–2007 hän oli edustajana Puolan parlamentin alahuoneessa.

## Ura pelaajana

Wójcik aloitti uransa Agrykola Varsovan joukkueessa vuonna 1967. Hän edusti urallaan useita varsovalaisseuroja onnistumatta kuitenkaan tekemään suurta läpimurtoa. Hän siirtyi vuonna 1976 pakistanilaiseen Ravalpindin joukkueeseen, josta seuraavana vuonna uransa lopuksi Kanadaan Toronto Falconsiin. Wójcik lopetti aktiiviuransa 1980.

## Ura valmentajana

Valmentajana Wójcik teki pitkän kolmekymmentävuotisen uran lähinnä kotimaassaan. Hän aloitti 1978 Puolan alle 16-vuotiaiden maajoukkueen apulaisvalmentajana. Kaudella 1986/87 hän luotsasi Jagiellonia Białystokin Puolan ykkösdivisioonan mestariksi. Tämän jälkeen hän siirtyi ensin maan alle 18-vuotiaiden maajoukkueen peräsimeen ja 1988 olympiajoukkueen valmentajaksi. Hän johdatti Puolan olympiahopealle Barcelonassa 1992. Maajoukkuemenestyksensä jälkeen hän valmensi kauden 1992/93 Legia Varsovaa johdattaen seuran mestaruushopealle.

Vuonna 1994 Wójcik siirtyi Arabiemiraatteihin olympiajoukkueen päävalmentajaksi muttei onnistunut luotsaamaan joukkuetta kisoihin. Tämän jälkeen hän toimi maassa seurajoukkue Al-Khallej'n valmentajana. Wójcik palasi Puolaan 1997 ja siirtyi A-maajoukkueen peräsimeen. Hän epäonnistui johdattamaan maata EM-kisoihin 2000 ja sai jättää tehtävänsä 1999.

Sittemmin Wójcik valmensi kotimaassaan vähemmän menestyksekkäästi, viimeisimpänä Widzew Łódzia vuonna 2008. Hän toimi myös Syyrian maajoukkueen valmentajana vuonna 2003.

### Meriitit valmentajana

* Puolan mestaruus
**Hopeaa: 1993
* Puolan 1. divisioona: 1987
* Olympiahopeaa: 1992
* Puolan vuoden valmentaja (2): 1992, 1998

## Poliitikkona

Wójcik kuului puolalaiseen talouspoliittisesti vasemmistopopulistiseen ja arvokysymyksissä oikeistolaisene uskonnolliskonservatiiviseen Samoobrona-puolueeseen. Hänet valittiin Puolan parlamentin alahuoneeseen vuonna 2005 Białystokin piiristä 4236 äänellä. Hän istui alahuoneessa vuoteen 2007. 

## Kuolema
Hän kuoli 20. marraskuuta 2017 Varsovassa. 29. marraskuuta 2017 hänet haudattiin Puolan pääkaupungissa.

## Lähteet

## Aiheesta muualla
Kentwood

**Kentwood** on pieni kunta (*town*) Yhdysvalloissa Louisianan osavaltiossa. 2000-luvun alussa kaupungin asukasluku oli noin 2&nbsp;205 asukasta. Kaupunki on Britney Spearsin lapsuuden kotikaupunki.

## Aiheesta muualla
* American FactFinder, United States Census Bureau: Kentwood town, Louisiana 
*Kentwoodin, Louisiana kotisivu
Kimmo Karjunen

**Kimmo Tapio Karjunen** (s. 23. huhtikuuta 1967 Lieksa) on valosuunnittelija, teatteritaiteen maisteri ja valosuunnittelun lehtori. Hänen töissään valo on osa kollektiivista kokonaistaideteosta. Suunnittelun lähtökohtina ovat tila sekä teoksen sisältö. Opettajana Karjunen keskittyy kokemuksellisuuteen.

Karjuselle myönnettiin marraskuussa 2009  taiteen valtionpalkinto, ensimmäisenä valosuunnittelijana Suomessa. Perusteluissa Karjusta luonnehdittiin ”tinkimättömäksi ja tyylitajuiseksi taiteentekijäksi sekä pioneerihenkiseksi uudenetsijäksi” ja ”perusteelliseksi ja inspiroivaksi opettajaksi, joka on työssään aina ajan tasalla”. Kriteerit allekirjoittanee sekä moni teatterintekijä että -kokija.

Aikaisemmin Karjunen on valittu muun muassa Teatterikorkeakoulun vuoden opettajaksi vuonna 2003. Tällä hetkellä hän toimii taiteellisten sekä opetustöidensä ohessa Suomen valo- ja äänisuunnittelijoiden liiton  puheenjohtajana, Teatterikorkeakoulun ja Ravintola DTM:n hallituksessa.

Valo-, kuva- ja äänisuunnittelija sekä lavastaja. Teatteritaiteen maisteri (TeM) Teatterikorkeakoulusta vuonna 1991. Hän on työskennellyt valosuunnittelun lehtorina Teatterikorkeakoulun valo- ja äänisuunnittelun laitoksella vuodesta 1995 alkaen, ja hänet nimettiin Teak:n vuoden opettajaksi 2003.

## Taiteellisia töitä

Tanssiteoksia Jyrki Karttusen kanssa: *Days of Disco* (2009), *Situation Room* (2008), *Ilman kuuta ja aurinkoa* (2004), *Yellow Happiness* (2004), *Keiju* (2002), *Alla* (2001), 'Meryl (2001), Mr & Mrs Betlehem (2000), Digital Duende (1998).

Tanssiteoksia Ari Tenhulan kanssa: Dances with Myself (2003), Valotusaika (2002), Paiste (2000). 

Teattereissa: Herttua Siniparran Linna ja Pajatso, Suomen Kansallisooppera, valosuunnittelu (2012), Naamiohuvit, Suomen kansallisooppera, valosuunnittelu (2010), Kaiku, nuoli ja ketju, Helsinki Dance Company, valosuunnittelu ja lavastus (2008), Maestro, Jyväskylän kaupunginteatteri, projisiosuunnittelu (2005), Oskar ja Mamma Rosa, Helsingin kaupunginteatteri, projisiosuunnittelu (2005).

Valosuunnitteluja myös muun muassa yökerho- ja ravintolatiloihin, laivoihin, sekä ulko- ja museokohteisiin: installaatio Ahvenanmaan merimuseon Pommern-laiva (2012), videoita visuaalisten taiteiden museo Malva (2022), valaistussuunnittelu Tampereen Tavara-asema (2022), elämysvalaistus Casino Tampere (2022-2024), valoteos näyttelyssä "Hillitön valo" (2024).

## Lähteet

## Kirjallisuutta
*

## Aiheesta muualla
*Kimmo Karjusen valaistussuunnittelutoimisto MONOgraphic
*Liikekieli.com Valosuunnittelija esittelyssä: Kimmo Karjunen
*Taiteen valtionpalkinnot,Opetusministeriö, tiedotteet
Agnes Carlssonin diskografia

Ruotsalaisen laulajan Agnes Carlssonin tuotantoon kuuluu kolme studioalbumia, yhdeksän singleä, yhdeksän musiikkivideota ja muutamia muita tuotoksia.

Carlssonin debyyttialbumi *[[Agnes (albumi)|Agnes]]* julkaistiin Ruotsissa joulukuussa 2005 Sony BMG:n julkaisemana, ja sitä myytiin tuplaplatinaa. Albumin ensimmäinen single *[[Right Here, Right Now (My Heart Belongs To You)]]* nousi Ruotsin singlelistalle. Toinen albumilta julkaistu single *[[Stranded (kappale)|Stranded]]* ei menestynyt yhtä hyvin, se oli listalla sijalla 27. Vuotta myöhemmin Carlssonin toinen studioalbumi *[[Stronger (Agnes Carlssonin albumi)|Stronger]]* julkaistiin, mikä, kuten Agnes, kohosi Ruotsin albumilistalle. Albumilta julkaistiin kaksi singleä *[[Kick Back Relax]]* ja *[[Champion (Agnes Carlssonin kappale)|Champion]]*, joista *Kick Back Relax* ylsi sijalle kaksi ja *Champion* sijalle yhdeksäntoista.

Vuonna 2009 Carlssonin kolmas studioalbumi *[[Dance Love Pop]]* julkaistiin. Sen ensimmäinen single *[[Release Me]]* oli Ruotsissa singlelistan sijalla 9 ja se valittiin myös kansainvälisesti ensimmäiseksi julkaistavaksi singleksi. Laulu sijoittui Yhdistyneessä kuningaskunnassa, Saksassa ja Itävallassa sijalle viisi ja monessa muussa maassa kymmenen parhaan joukkoon. *[[On and On]]* oli albumilta toinen julkaistu single ja se oli Tanskassa sijalla kuusitoista.

## Studioalbumit
* *[[Agnes (albumi)|Agnes]]* (2005)
* *[[Stronger (Agnes Carlssonin albumi)|Stronger]]* (2006)
* *[[Dance Love Pop]]* (2008)
* *[[Veritas (Agnes Carlssonin albumi)|Veritas]]* (2012)
* *[[Magic Still Exists]]* (2021)

## Kokoelmat
* *Collection* (2013)

## EP:t
* *Nothing Can Compare* (2019)

## Singlet
* *[[Right Here, Right Now (My Heart Belongs To You)]]* (2005)
* *[[Stranded (kappale)|Stranded]]* (2006)
* *[[Kick Back Relax]]* (2006)
* *[[Champion (Agnes Carlssonin kappale)|Champion]]* (2006)
* *[[All I Want for Christmas Is You]]* (Måns Zelmerlöw) (2007)
* *[[Release Me]]* (2008)
* *[[On and On]]* (2008)
* *[[Love Love Love]]* (2009)
* *[[I Need You Now]]* (2009)
* *[[Sometimes I Forget]]* (2010)
* *Don't Go Breaking My Heart* (2011)
* *One Last Time* (2012)
* *All I Want Is You* (2012)
* *Got Me Good* (2013)
* *Limelight* (2019)
* *I Trance* (2019)
* *Nothing Can Compare* (2019)
* *Goodlife* (2020)
* *Fingers Crossed* (2020)
* *24 Hours* (2021)
* *Here Comes the Night* (2021)
* *Love And Appreciation* (2021)

### Vierailevana artistina
* *Life (Diamonds in the Dark)* (John Dahlbäck feat. Agnes Carlsson) (2013)
* *More Than You Know* (Vargas and Lagola feat. Agnes Carlsson) (2017)
* *Tough Love* (Avicii feat. Agnes Carlsson & Lagola) (2019)
* *Twisted Mind* (Purple Disco Machine feat. Agnes Carlsson) (2022)

## Musiikkivideot
Sini Länsivuori

**Sini-Päivyt Tuulikki Länsivuori-Engström** (s. 19. toukokuuta 1967 Kuopio) on suomalainen tanssitaiteilija ja pedagogi. Hän on Tero Saarinen Companyn taiteellinen kehityspäällikkö ja vastaa Saarisen liiketekniikan opetuksesta ja kehittämisestä.

## Opinnot ja ura Kansallisbaletissa
Sini Länsivuori aloitti tanssimisen kuusivuotiaana Lauri Vesannon balettikoulussa Kuopiossa. 14-vuotiaana hän siirtyi opiskelemaan Kansallisoopperan balettikouluun, josta hän valmistui 18-vuotiaana vuonna 1985 saaden samalla kiinnityksen Suomen Kansallisbalettiin. Sittemmin Länsivuori opiskeli myös Jyväskylän ammatillisessa korkeakoulussa, josta hän valmistui vuonna 2004 pääaineenaan pedagogiikka.

Suomen Kansallisbaletissa Länsivuori on tanssinut lukuisia klassisia ja modernin baletin rooleja muun muassa Vladimir Burmeisterin ''Joutsenlammessa'', Rudolf Nurejevin *[[Pähkinänsärkijä]]ssä*, Sylvie Guillemin *[[Giselle]]ssä* sekä Vaslav Nižinskin *[[Kevätuhri]]n* valittuna neitona Millicent Hodsonin ja Kenneth Archerin tekemässä rekonstruktiossa. Hänet tunnetaan kuitenkin parhaiten nykytanssiohjelmiston tulkitsijana. Kansallisbaletissa hän työskenteli muun muassa Carolyn Carlsonin, William Forsythen, Kenneth Kvarnströmin, Jiří Kyliánin, Ohad Naharinin, Angelin Preljocaj'n, Tero Saarisen ja Jorma Uotisen kanssa.

## Työ Tero Saarinen Companyssa
Sini Länsivuori tutustui Tero Saariseen 1980-luvulla Kansallisbaletissa. Tero Saarinen Companyn produktioissa hän on tanssinut vuodesta 1998. Nykyään Länsivuori toimii Tero Saarinen Companyssa myös Saarisen kansainvälisestä opetustoiminnasta ja sen kehittämisestä vastaavana opettajana. Koreografin assistenttina hän on ollut Saarisen teoksissa *Transfigured Night* (2002), *Scheme of Things* (2009), *Vox Balaenae* (2011), *Absent Presence* (2011), *Kullervo* (2015, 2017), *Loopit* (2018) ja *Zimmermann Trio* (2018).

## Palkintoja ja tunnustuksia
Länsivuori sai vuonna 2007 opetusministeriön myöntämän Suomi-palkinnon. Palkinnon perusteluissa Länsivuoren sanottiin muun muassa olevan loistava ja ilmeikäs tanssija, jolla on kyky sulautua elimelliseksi osaksi teoksen kokonaisuutta.

Sini Länsivuorelle luovutettiin Suomen teatterijärjestöjen keskusliiton myöntämä Suomen näyttämötaiteen kultainen ansiomerkki merkittävästä, yli kolmekymmenvuotisesta taiteilijaurastaan vuonna 2014.

## Perhe
Länsivuoren puoliso on komentajakapteeni Jan Engström. Pariskunnalla on kaksi lasta. Sini Länsivuoren veli on tanssija Kare Länsivuori. 

## Lähteet

## Aiheesta muualla
* Tero Saarinen Company -sivusto 
* Suomalaisen tanssin tietokanta Tanka
Pyhän Patrickin päivä

**Pyhän Patrickin päivä** (, ) on irlantilainen juhlapäivä, jota vietetään 17. maaliskuuta Irlannin suojeluspyhimyksen Pyhän Patrickin muistoksi sekä Irlannin historian ja kulttuurin juhlistamiseksi. Irlannissa ja Pohjois-Irlannissa se on kansallinen vapaapäivä. Miljoonat ihmiset juhlivat päivää myös Irlannin ulkopuolella, etenkin Yhdysvalloissa, jossa on paljon irlantilaissukuisia ihmisiä.

## Juhlan vietto
Pyhän Patrickin päivän tunnusväri on vihreä, Irlannin kansallisväri. Monet irlantilaissukuiset ja muutkin ihmiset pukeutuvatkin Pyhän Patrickin päivänä usein johonkin vihreään vaatteeseen tai asusteeseen, kuten vihreään hiusnauhaan. Myös Irlannin lipussa olevat valkoinen ja oranssi näkyvät juhlissa. Muita juhlapäivänä näkyviä irlantilaisuuden symboleja ovat kolmiapila, leprechaun-tontut ja harppu. Juhlapäivänä sytytetään myös kokkoja, ja päivä on monille myös juominkien aikaa.

Pyhän Patrickin päivän paraatit aloitettiin Yhdysvalloissa, ja paraati on järjestetty 1850-luvulta alkaen joka vuosi monessa maan suurkaupungissa. Nykyisin paraateja järjestetään yli 30 osavaltiossa, suurin niistä New Yorkin kaupungissa.

## Historia
Pyhä Patrick (n. 385–464) on Irlannin suojeluspyhimys, joka käänsi pakanalliset irlantilaiset kristityiksi ja legendan mukaan karkotti saarelta kaikki käärmeet. Hänen kuolemansa aiheutti Irlannissa maansurun, ja Patrickia alettiin muistaa hänen kuolinpäivänään kuten muitakin pyhimyksiä. Vaikka juhla onkin alkuperältään kristillinen, se on nykyaikana saanut maallisia muotoja ja muuttunut irlantilaisuuden juhlapäiväksi.

Katolisessa Irlannissa Pyhän Patrickin päivä oli aikoinaan pitkäperjantain ohella vuoden toinen päivä, jolloin kaikki pubit olivat kiinni.

## Katso myös
* Pyhä Urho

## Lähteet

## Aiheesta muualla

* St. Patrick’s Day History.com-sivustolla.
I Need You Now

**"I Need You Now"** on ruotsalaisen Agnes Carlssonin kolmannelta studioalbumilta *[[Dance Love Pop]]* julkaistu single. Laulun ovat kirjoittaneet Anders Hansson ja Sharon Vaughn. *I Need You Now* julkaistiin Yhdistyneessä kuningaskunnassa albumin toisena singlenä.

## Taustaa

Laulu kuultiin ensikertaa *Dance Love Pop* -albumilla. *[[On and On]]* -laulun oli tarkoitus olla Yhdistyneessä kuningaskunnassa albumin toinen single, mutta myöhemmin ilmoitettiin, että *I Need You Now* olisikin siellä toisena julkaistu single. Kyseinen laulu julkaistiin Ruotsissa neljäntenä singlenä, Alankomaissa ja Puolassa kolmantena ja Australiassa toisena.
Thái Bình (maakunta)

**Thái Bình** on Vietnamin entinen maakunta. Se sijaitsi maan pohjoisosassa Punaisenjoen suiston alueella. Sen pääkaupunki oli Thái Bình. Maakunnan pinta-ala oli 1&nbsp;546,5 neliökilometriä, ja vuonna 2009 siellä oli 1,78 miljoonaa asukasta.

Vuoden 2025 hallinnollisessa uudistuksessa Thái Bình liitettiin Hưng Yênin maakuntaan.

Maakuntaa rajasivat kolmelta puolelta Punaisenjoen sivujoet, neljäntenä rajana oli 53 kilometriä merenrantaa. Maakunnassa ei ole vuoria. Joet tuovat ravinteita, ja maa on viljavaa. Vesinukketeatteri, kansanlaulut, perinteiset käsityöt ja perinneruoat ovat alueen elävää perinnettä.

## Lähteet

## Aiheesta muualla
Mongolian Barbeque

**Mongolian Barbeque** on suomalaisen Leningrad Cowboys -yhtyeen vuonna 1997 julkaistu studioalbumi. Se oli Veeti Kallion ensimmäinen ja ainoa albumi yhtyeen solistina. Albumin yhdestätoista kappaleesta seitsemän oli yhtyeen jäsenten omia sävellyksiä.

*Mongolian Barbeque* nousi kolmeksi viikoksi Suomen viralliselle albumilistalle, korkeimmillaan sijalle neljätoista. 

## Kappaleet
# 
# 
# 
# 
# 
# 
# 
# 
# 
# 
# 

Lähteet: 

## Muusikot
* Sakke Järvenpää – laulu
* Veeti Kallio – laulu
* Mato Valtonen – laulu
* Silu Seppälä – bassokitara
* Tatu Kemppainen – kitara
* Vesa Kääpä – kitara
* Mauri Sumén – kosketinsoittimet, harmonikka
* Teijo Erkinharju – rummut
* Esa Niiva – saksofoni, huuliharppu
* Pemo Ojala – trumpetti
* Mari Hatakka – taustalaulu
* Tiina Isohanni – taustalaulu

Lähde: 

## Lähteet

## Aiheesta muualla
*
Kon Tum

**Kon Tum** on Vietnamin entinen maakunta. Se sijaitsi maan keskiosassa Tây Nguyênin alueella. Sen pääkaupunki oli Kon Tum. Maakunnan pinta-ala oli 9&nbsp;690,5&nbsp;neliökilometriä, ja vuonna 2009 siellä oli noin 430&nbsp;000 asukasta. 

Vuoden 2025 hallinnollisessa uudistuksessa Kon Tum liitettiin Quảng Ngãin maakuntaan.

Maakunta sijaitsee keskisellä ylänköalueella yli 800 metrin korkeudessa. Yli puolet Kon Tumin asukkaista kuuluu etnisiin vähemmistöihin, varsinkin ba na -kansaan. Chư Mom Rayn kansallispuisto sijaitsee Kon Tumissa.

## Lähteet

## Aiheesta muualla
Jääkiekon maailmanmestaruuskilpailut 1981

**Jääkiekon maailmanmestaruuskilpailut 1981** järjestettiin 12.–26. huhtikuuta Göteborgissa ja Tukholmassa, Ruotsissa. Pelipaikkana oli Scandinavium-areena. Kisat olivat järjestyksessään 47. jääkiekon historiassa. B-sarjaa isännöi Italian Ortisei, ja C-sarja pelattiin Pekingissä.

## A-sarja

### Suomi turnauksessa
Suomi lähti korkein ennakko-odotuksin ensimmäiseen otteluun, joka pelattiin Kanadaan vastaan. Suomi kuitenkin hävisi ottelun niukoin lukemin 3–4, mutta Kanada oli pelillisesti parempi. Loppusarjassa Leijonat pelasi epätasaisesti voittaen Hollannin vain lukemin 4–2 ja pelaten tasapelin Länsi-Saksaa vastaan maalein 4–4, vaikka Suomi johti peliä jo 3–0. Jääkiekon suurmaista Suomi kohtasi Yhdysvallat kahdesti. Ensimmäinen ottelu päättyi 4–6-tappioon, toinen 3–3-tasapeliin. Leijonat kärsi turnauksessa siitä, että sillä oli vähän maalintekijöitä. Mikko Leinonen, Markku Kiimalainen, Kari Jalonen, Tapio Levo ja Timo Nummelin tekivät nimittäin 60 % joukkueen maaleista.

### Karsintakierros

#### Alkulohko A

#### Alkulohko B

### Loppusarjat

#### Mitalisarja

#### Putoamissarja
Alkusarjoissa pelattu keskinäinen ottelu siirtyi mukana loppusarjan taulukkoon. Alankomaat putosi B-sarjaan.

## Euroopan-mestaruuskilpailut
### Mitalisarja

### Sijat 4.–6.

## B-sarja

Italia nousi A-sarjaan. Jugoslavia ja Japani putosivat C-sarjaan.

## C-sarja

Itävalta ja Kiina nousivat B-sarjaan.

## Lopputulokset

## Katso myös
* Kanada-cup 1981

## Lähteet
* SFRp's hockey archive  
* Hockeyarchives - Championnats du monde 1981 
* Passionhockey - Championnats du monde 1981 
* http://avlh.sweb.cz/MS-1981.pdf  

### Viitteet
Juho Koiranen

**Juho-Antti Kalevi Koiranen ** (26. lokakuuta 1979 Lempäälä – 28. kesäkuuta 2004 Neptun, Romania) oli suomalainen pelimanni ja säveltäjä. Hän soitti monia soittimia, kuten viulua ja mandoliinia.  Kevään 2004 ajan hän toimitti Yle Radio 1:ssä Hau-Hau - nimistä kansanmusiikkiohjelmaa. Koiranen oli aktiivinen vaikuttaja muun muassa Suomen Munniharppuyhdistyksen hallituksessa. Hän on suunnitellut Sakkolan pitäjätunnuksista isännänviirin, joka valmistui vuonna 2004.

Koiranen oli yhdessä muutaman etnomusikologian opiskelijan kanssa perustamassa vuonna 1999 Rahvaanmusiikin kerhoa, etnomusiikin klubi-iltoja Tampereella. Tapahtuma toimii yhä edelleenkin kerran kuussa ja on sittemmin saanut yhdistyksen ympärilleen. Hän kuoli äkilliseen sairauskohtaukseen 28. kesäkuuta 2004 ollessaan lomamatkalla Romaniassa.

## Opinnot
Koiranen tuli ylioppilaaksi Lempäälän lukiosta 1998. Hänellä oli etnomusikologian opintoja filosofian maisterin tutkintoa varten Tampereen yliopistossa 1998–2004.

## Juho-Antti Koirasen muistorahasto
Suomen Kansanmusiikkiliitto ja Koirasen perhe valitsevat vuosittain ansioituneita tai lupaavia alle 24-vuotiaita nuoria pelimanneja tai kansanmusiikin tekijöitä vastaanottamaan pienen kannustusstipendin Juho-Antti Koirasen muistorahastosta. Rahastoa kartutetaan Juho-Antin tupla-CD:llä Elävät työt, Siru Koirasen kirjalla Vesseli ja amputoitu perhe ja muistoadressilla Muistosi elää. Stipendi luovutetaan vuosittain Folklandia-risteilyllä.

Stipendin saajat ja vuoden nuori pelimanni-titteli:

* 2023 Kansanmusiikkiyhtye Marin Skraidu Smuidut
* 2022 Anni Saksman
* 2021 Josefiina Varis
* 2020 Kansanmusiikkiyhtye Miukeli
* 2019 Jasmin Harjanti
* 2018 Minja Survonen
* 2017 Arvid Lunden
* 2016 Kansanmusiikkiyhtye Hauru
* 2015 Lempäälän Helkanuoret
* 2014 Arttu Rajala
* 2013 Kansanmusiikkiyhtye Tradikaali
* 2012 Venla-Vanamo ja Sampo-Elias Asikainen 
* 2011 Anna Wegelius
* 2010 Antti-J. Janka-Murros
* 2009 Valtteri Lehto
* 2008 Kansanmusiikkiyhtye Haka
* 2007 Veikuna

## Levytykset
** Röpönallen räppi (säv. ja san. Sundqvist, Mika) levyllä Titi-Nallen lauluja 1 (1989)
** KirjastoautoRock, Ylä-Kulju Folkmen, (san. Janne Katajisto, säv. Juho Koiranen), mandoliini, laulu
** Luunvalkoiset purjeet, (säv. Leinonen Ville) levyllä Suudelmitar (2004; raita 9): avustajana mandoliineineen
** Missa ”L’homme armé” (säv. Dufay Guillaume); Aurinko, vesi ja tuuli (säv. Mäenpää Pekka)(laulajana kuorossa Pyhän Birgitan Laulajat 1999 PBL-01)
** Oikarinen Mikko: Messuproduktio Lähde (laulajana kuorossa Nuorisokuoro Iktus 2001)
** Elävät työt. Juho Koirasen sävellyksiä ystävien esittämänä. Juhon sävellyksistä koottu postuumi kaksoiscd-levy (2006) 

## Lähteet
Sometimes I Forget

**"Sometimes I Forget"** on Agnes Carlssonin *[[Dance Love Pop]]* -albumin laulu. Sen ovat kirjoittaneet Anders Hansson, S.Diamond ja Agnes Carlsson.

## Tausta
*Sometimes I Forget* on Ruotsissa vuonna 2008 julkaistun *Dance Love Pop* -albumilta julkaistu laulu. Kun *[[I Need You Now]]* julkaistiin Euroopassa kolmantena singlenä, Carlssonin ranskalainen levy-yhtiö päätti valita *Sometimes I Forget* -laulun *[[Release Me]]* ja *[[On and On]]* -singlejen seuraajaksi.

## Lähteet
Charles Epstein

**Charles L. Epstein** on Pennsylvanian yliopiston matematiikan professori. Hän on julkaissut kaksi kirjaa: *Introduction to the mathematics of medical imaging* () sekä *The spectral theory of geometrically periodic hyperbolic 3-manifolds*.

## Aiheesta muualla
* Epsteinin kotisivu  University of Pennsylvania
Karagain piiri

**Karagain piiri** () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 2&nbsp;394 neliökilometriä. Asukkaita on 23&nbsp;700 henkeä (vuonna 2009).

Karagain piirin sijaitsee Permin aluepiirin keskiosassa. Pohjoisessa se rajoittuu Kudymkarin ja Jusvan, idässä Iljinskin, etelässä Nytvan ja Vereštšaginon sekä lännessä Sivan piireihin. Pinta-alasta huomattava osa on metsää. Hyötykaivannaisiin kuuluu tiilisavi. Suurin joki on Obva.

Piiriin kuuluu 7 maalaiskuntaa: Karagai, Kozmodemjansk, Mendelejevo, Nerdva, Nikolskoje (keskuspaikka Jarino), Obvinsk ja Roždestvensk. Hallinnollinen keskus on Karagain kylä. Asutuskeskuksia on yhteensä 171.

Asukkaista on vuoden 2002 väestönlaskennan mukaan 93 % venäläisiä ja 2,8 % komipermjakkeja. Kaupunkiväestöä ei ole.

Piirin kautta kulkee Permin ja Gainyn välinen asfaltoitu maantie sekä Kirovin ja Permin välinen rautatie. Tärkein elinkeino on maatalous, joka on erikoistunut maidon ja lihan tuotantoon sekä viljan viljelyyn. Lisäksi harjoitetaan puunhankintaa.

Piirissä toimii Permin polyteknisen opiston filiaali, lasten luomistyön keskus, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy *Priobvinski krai* (”Obvan seutu”).

Seudulla on arkeologisia muistomerkkejä. Nähtävyyksiin kuuluvat Karagain, Nerdvan ja Roždestvenskin kirkkorakennukset.

## Lähteet

## Aiheesta muualla
Pietro Lorenzetti

**Pietro Lorenzetti** (noin 1280 Siena – noin 1348) oli italialainen taidemaalari. Hän oli sienalaisen koulun edustaja. Hän sai vaikutteita Giotto di Bondonelta. Myös hänen veljensä Ambrogio Lorenzetti oli tunnettu taidemaalari. 

Veljensä tavoin Lorenzetti menehtyi todennäköisesti paiseruttoon noin vuonna 1348. 

Pietro Lorenzetti opiskeli Sienassa Duccion koulukunnan ryhmässä ja myöhemmin Assisissa, jossa vaikutti Giotto di Bondone. Veljekset suuntautuivat uransa alkuaikoina eri suunnille, vaikka kumpikin tukeutui Giotton ja toscanalaisen kuvanveiston perinteeseen: Pietron töissä ilmenee  voimakas ja persoonallinen draaman taju. Hänen kuuluisimpia töitään ovat fresko *Storie della Passione di Gesù* Assisin San Francescon kirkossa sekä fresko *Lasta kantava Neitsyt saapuu pyhän Johanneksen ja Fransiskuksen luo* Castiglione d'Orciassa. Töissään hän irtautui vähitellen Giottolta saaduista ankaran ja täsmällisen muotokielen vaatimuksista. Siten hän pystyi kuvaamaan maalauksensa miljöötä lyyrisemmin, värikkäämmin ja rytmikkäämmin kuin oppi-isänsä. Viimeisissä töissään hän pyrki levollisuuteen. Firenzen Uffizi-galleriassa olevassa alttaritaulussa *Autuaallinen nöyryys* (*Pala della beata Umiltà*, 1340–1341) taiteilija on luonut rohkean perspektiivitilan kuutiomaisilla muodoilla ja korostamalla valon–varjon vastakohtaa. Viimeinen Lorenzettin taiteen kehitysvaihe on vuoden 1342 alttaritaulu *Neitsyen syntymä* (*Natività della Vergine*, Opera del Duomo, Siena), jossa maalauksen henkilöt ilmentävät tyyntä voimakkuutta.

## Muita töitä

**Neitsyt Maria*, maalaus, Santo Stefanon  kirkko, Castiglione d’Orcia
**puinen alttariristi*, Museo Diocesano, Pienza

## Lähteet

## Aiheesta muualla
ModNation Racers

**ModNation Racers** oli United Front Gamesin kehittämä ajopeli PlayStation 3:lle ja PSP:lle. Peli ilmestyi Suomessa kauppoihin 19. toukokuuta 2010. Sen palvelimet suljettiin 10. lokakuuta 2018.

Pelin ideana on, että pelaaja voi luoda mielikuvitustaan käyttäen täysin oman hahmon, auton ja radat ja halutessaan julkaista ne sitten PlayStation Networkissä kaikkien saataville. Yksinpeli-tilassa pelaaja voi kerätä uusia esineitä ratojensa, autojensa ja hahmojensa muokkaukseen.

## Aiheesta muualla
* http://www.gamereactor.fi/pelitietokanta/7748/Mod+Nation+Racers/
Lauttasaaren yhteiskoulu

**Lauttasaaren yhteiskoulu** (*LYK*) on vuonna 1943 perustettu yksityinen koulu Helsingin Lauttasaaressa. Koulu aloitti toimintansa vuonna 1945. Alun perin se oli oppikoulu. Nykyään siinä toimivat peruskoulun luokat 7–9 ja Kansainvälisen liiketoiminnan lukio. Lukiossa on kaksi linjaa: Kansainvälisen liiketoiminnan linja ja yleislinja. Peruskoulun puolella on normaalien luokkien lisäksi ruotsin kielikylpyluokka, urheiluluokka ja tiedeluokka.

Vuonna 2023 peruskoulussa oli noin 510 oppilasta ja lukiossa noin 310 opiskelijaa. Enimmillään koulussa on ollut yli 1&nbsp;200 oppilasta 1970-luvun alkuvuosina.

## Lukion pääsyrajat

## Rehtorit

Rehtorina toimii Jouni Rasa ja apulaisrehtorina Risto Ikonen.
* Lauri Viitala (1945–1968)
* Esko Ranta (1968–1994)
* Pirkko Turunen (1994–2006)
* Jorma Kreivi (2006–2011)
* Maarit Paldanius (2014–2019)
* Tarja Holthoer (2019–2020)
*Jouni Rasa

## Koulurakennus

Vuonna 1968 valmistunut Kaija ja Heikki Sirenin suunnittelema koulurakennus sisältää muun muassa kirjaston, liikuntasalin, Juliussalin (auditorio) ja uimahallin. Koulun lähellä on myös urheilukenttä, Lauttasaaren liikuntapuisto. Aikaisempi, osoitteessa Haahkakuja 5 sijainnut koulurakennus muutettiin 1969 sairaalaksi, minkä jälkeen siinä on sijainnut Hoasin opiskelija-asuntoja sekä vuodesta 2007 Vammaisten lasten ja nuorten tukisäätiön, nyttemmin Validia Oy:n, palveluasumisyksikkö.  Vuonna 2017 tehtiin liikuntasalin peruskorjaus. Liikuntasalia sekä Juliussalia vuokrataan ilta- ja viikonloppukäyttöön.

Vuosien 2019–2020 taitteessa koululle valmistui lasisella aulatilalla alkuperäiseen rakennukseen yhdistyvä uusi liikuntahalli, joka noudattaa julkisivultaan koulun punatiilityyliä. Hallissa on 50×24:n metrin kokoinen palloilukenttä ja katsomo yli 200 henkilölle. Hallin pääkäyttäjä on koulun toiminnan lisäksi koripalloseura ToPoLa.

## Lukujärjestykset
Lukuvuodessa on viisi jaksoa ja oppitunnissa 75 minuuttia. Ruokailu on jaettu peruskoulun ja lukion vuoroihin.

## Lähteet

## Aiheesta muualla
* Lauttasaaren yhteiskoulun kotisivut
* Lukion kotisivut
Mandinkan kieli

**Mandinka** on Gambiassa, Senegalissa ja Guinea-Bissaussa asuvien mandinkojen puhuma mandelainen kieli. Sen puhujia on noin 1,5 miljoonaa (vuonna 2015).

Mandinkat asuvat Gambian lähes koko alueella ja muodostavat puolet maan väestöstä. Senegalissa yhtenäinen alue on Keski-Casamancessa Sédhioun alueella. Guinea-Bissaussa kieltä puhutaan maan pohjoisosassa Senegalin rajan lähellä. Puhujamääräksi arvioidaan 669&nbsp;000 henkeä Senegalissa (vuonna 2006), 482&nbsp;000 Gambiassa (vuonna 2001) ja 174&nbsp;000 Guinea-Bissaussa (vuonna 2016). Mandinka toimii myös alueensa lingua francana.

Mandinka kuuluu manding-kielten läntiseen ryhmään. Sitä kutsutaan usein mandingoksi ja malinkeksi, joilla tarkoitetaan myös muita manding-ryhmän kieliä. Mandinka liittyy maninkaan Gambian itäosassa puhuttavien siirtymämurteiden kautta. Kielen sisäiset murre-erot ovat pieniä. Siinä on lainasanoja arabiasta, ranskasta, portugalista, englannista, soninkesta ja wolofista.

Mandinkalla on Gambiassa, Senegalissa ja Guinea-Bissaussa kansalliskielen asema. Sen kirjallinen viljely on vähäistä eikä sitä käytetä kouluopetuksessa. Kieltä kirjoitettiin aikaisemmin melko laajasti arabialaisella kirjaimistolla, mutta nykyään käytetään etupäässä latinalaisia kirjaimia. Gambiassa ja Senegalissa käytetyt kirjoitusjärjestelmät poikkeavat jonkin verran toisistaan.

Latinalaiset ja arabialaiset kirjaimet vastaavat toisiaan suunnilleen seuraavasti:

Kursivoituja kirjaimia ei normaalisti käytetä alkuperäisissä mandikan kielen sanoissa.

## Mandinkankielinen kirjallisuus
Mandinkankielinen Uusi testamentti ilmestyi vuonna 1989, ja se oli ensimmäinen mandinkaksi julkaistu kirja. Siinä oli kuitenkin virheitä ja käytetty kieli oli vaikeata ymmärtää. Suomen Vapaakirkon projektissa käännöksen asia- ja käännösvirheitä korjattiin ja kieli muutettiin sujuvammaksi. Koko mandinkankielinen Raamattu valmistui vuonna 2014.

## Lähteet
* 

### Viitteet
Carmel-by-the-Sea

**Carmel-by-the-Sea** (usein lyhyemmin **Carmel**) on kaupunki Montereyn piirikunnassa Kaliforniassa, Yhdysvalloissa. Kaupungin asukasluku oli vuoden  väestönlaskennassa 3&nbsp;220. Kaupunki on tunnettu taiteilijoiden asuinpaikkana. Luonnostaan tunnettu kaupunki perustettiin vuonna 1902, kaupunkioikeudet myönnettiin vuonna 1916. Näyttelijä-ohjaaja Clint Eastwood toimi kaupungin pormestarina yhden kauden, vuodesta 1986 vuoteen 1988.

Kaupungissa on vuonna 1910 perustettu ensimmäinen Kalliovuorista länteen sijainnut ulkoilmateatteri *Forest Theater*.

## Väestö
Carmelin asukkaista 89,87 prosenttia on valkoisia, 5,09 prosenttia aasialaisia, 6,44 prosenttia aasialaisia ja 0,05 prosenttia afroamerikkalaisia. 7,68 prosenttia asukkaista ei ole Yhdysvaltain kansalaisia. Alueen väestön keski-ikä on 59,6 vuotta.

## Kuvia

Tiedosto:The beach at Carmel-by-the-Sea 2009-07-26.jpg|Carmelin rantaa sumuisena päivänä.
Tiedosto:Carmel house.jpg|Tyypillistä carmelilaista arkkitehtuuria.
Tiedosto:Sunset Center - Carmel-by-the-Sea, Ca..jpg|Sunset Center


## Lähteet

## Aiheesta muualla
Norway (Michigan)

**Norway** on pikkukaupunki Dickinsonin piirikunnassa Michiganissa, Yhdysvalloissa. Vuoden 2000 väestönlaskennassa siellä asui 2&nbsp;959 henkeä.

Kaupunki on poliittisesti itsenäinen Norway Townshipista, vaikka sijaitseekin alueen lounaisosassa.
Me halutaan olla neekereitä

**Me halutaan olla neekereitä** on Kake Singersin esittämä humoristinen musiikkikappale. Kappale osallistui vuoden 1978 Syksyn säveleen, mutta karsiutui pois. Karsiutumisesta huolimatta siitä tuli yhtyeen yksi tunnetuimmista ja suosituimmista kappaleista. Kappale julkaistiin yhtyeen debyyttialbumilla *[[Me halutaan olla...]]*, sekä erikseen singlenä kappaleen "Kakerock" kanssa. Kappaleen on säveltänyt Jukka Nurmela taiteilijanimellä Juknur Highfly Trambolino, ja sanoittanut Olli Tola taiteilijanimellä Ola Olenzo Ollen.

Kappaleessa irvaillaan diskoinnostukselle. Kappaleen sanoittaja Olli Tola on myöhemmin kertonut, että kappaleen viitekehys ja konteksti ovat täysin muuttuneet levytyksen jälkeen. Tolan sanoman mukaan "Teksti on tänä päivänä poliittisesti täysin epäkorrekti. Siitä ei ole kahta kysymystä. Näissä olosuhteissa ei missään tapauksessa tulisi sellaista edes mieleen tehdä".

Hausmyllyn musiikkikappaleessa "Se mustamies" on lainattu kappaleen kertosäettä "*Me halutaan olla neekereitä*". Vuonna 2004 julkaistulle *FINmix 2004* -kokoelmalevylle kappaleesta julkaistiin elektronisen musiikin versio. Vuonna 2007 julkaistulla *[[Suomen huonoin laulaja (albumi)|Suomen huonoin laulaja]]* -kokoelmalevyllä kappaleen esittää Suomen huonoin laulaja -kilpailuun osallistunut kilpailija Ville Kaukonen.

## Lähteet